钦定古今图书集成/理学汇编/文学典/第064卷 > 马应
## 钦定古今图书集成/理学汇编/文学典/第064卷 > 马应

按《宋史郑起传》：“马应者，薄有文艺，多服道士衣，自称
先生。开宝初，效元结《中兴颂》，作《勃兴颂》，以述太祖下
荆湖之功，欲刊石于永州结颂之侧，县令恶其夸诞，
不以闻。太平兴国初，登第，授大理评事，坐事除名，羁
旅积年。淳化中，以诗干同年殿中丞牛景，景因奏上，
太宗览而嘉之，复授大理评事。未几卒。”又有颖贽董
淳、刘从义善为文章，张翼、谭用之善为诗，张之翰善
笺启。贽拔萃登科，至太子中允。淳为工部员外郎、直
史馆，奉诏撰《孟昶纪事》。从义多藏书，尝缵长安碑文
为《遗风集》二十卷，馀皆官不达。